|  |
| --- |
| Til Rideklubberne i Tårnby Kommune |
|  |
|  |
|  |

DATO DERES REF. VORES REF. DIREKTE NR.

|  |  |  |  |
| --- | --- | --- | --- |
| 24. marts 2020 | CVR Jens Lauridsen | 20/8183 |  |
|  |  |  |  |
|  |  |  |  |

Tårnby Kommune fremsender hermed denne meddelelse til alle rideklubber og håber, at I vil orientere jeres klubmedlemmer. I må meget gerne orientere medlemmerne via evt. fælles medie samt en meddelelse til hvert enkelt medlem i rideklubben.

**Det er forbudt at ride i Ugandaskoven**

Der er opsat flere skilte omkring Ugandaskoven, der orienterer ryttere herom. Tårnby Kommune henstiller at man retter sig efter forbuddet. Tårnby Kommune har flere gange konstateret, at der rides i Ugandaskoven, hvilket af flere grunde ikke er tilladt, eksempelvis fordi:

* Øvrige brugere af skoven bliver utrygge.
* Stierne er ikke opbygget til færdsel til hest og stierne bliver derfor ødelagt.
* De smalle stier og den flere steder tætte beplantning gør, at der ikke er plads til både almindelige skovgæster og hastige ryttere gennem skoven.
* Ridning i den ovale lysning i skovens sydøstlige ende gør, at terrænet bliver ujævnt og knoldet, hvilket er et problem for driften, der skal reparere hullerne.
* Den ovale lysning og resten af skoven benyttes ofte af bl.a. familier, en gruppe børn fra nærmeste institutioner og skoler samt forskellige rollespilsklubber.

Flere borgere har klaget over problemet med ridning i skoven, da det er meget utrygt for dem at møde en flok heste og ryttere der uden væsentlige hensyn galoperer gennem skoven på de smalle stier.

Det henstilles derfor til alle ryttere, at der ikke rides i Ugandaskoven.

Det er heller ikke tilladt at trække sin hest gennem skoven.

Tårnby Kommune vil fremover rette henvendelse til Politiet, såfremt forbuddet ikke overholdes

Med venlig hilsen

Jens Lauridsen

Kultur- og Fritidschef

Tårnby Kommune

30760309

Jnl.hb.uk@taarnby.dk